ტურსუნოი ახუნოვა

ტურსუნოი მახმუდოვნა ახუნოვა (  ,  , დ. 20 მაისი, 1937  — 21 სექტემბერი, 1983 ) — ერთ-ერთი პირველი უზბეკი ქალი ბამბის მკრეფის მძღოლი, ასევე სოციალისტური შრომის გმირის წოდების მფლობელი 1959 და 1978 წლებში ბამბის მაღალი მოსავლიანობისთვის, კომუნისტური პარტიის წევრი 1962 წლიდან და ბამბის მოსავლის მექანიზაციის გამოჩენილი ინიციატორი. იგი გახდა უზბეკეთის პოლიტიკაში გამოჩენილი ფიგურა, მსახურობდა სსრკ მე-6-8 მოწვევის უმაღლეს საბჭოში 1962-1974 წლებში და ასევე უმაღლესი საბჭოს პრეზიდიუმში.

 ადრეული წლები 
ტურსუნოი ახუნოვა დაიბადა 1937 წლის 20 მაისს უზბეკთა ოჯახში, სოფელ პახტაში, ტაშკენტის მახლობლად. დაამთავრა სკოლაში რვა კლასი, რის შემდეგაც სწავლა  განაგრძო კარასუს სასოფლო-სამეურნეო მექანიზაციის სკოლა ოშში, ყირგიზეთის სსრ, რომელიც დაამთავრა 1954 წელს.  ტურსუნოი იყო ერთ-ერთი პირველი უზბეკი ქალი, რომელსაც,  კურსების გავლის შედეგად, შეეძლო, ემუშავა ბამბის მოსავლის მემანქანედ. 

 სოფლის მეურნეობის კარიერა 
1954 წელს ახუნოვა გახდა ტაშკენტის ოლქის ჩინაზის რაიონში, ს.მ. კიროვის სახელობის კოლმეურნეობაში ბამბის კომბაინის მძღოლი. მიუხედავად იმისა, რომ მან მხოლოდ 20 ტონა ბამბის მოსავალი 1955 წელს მოიპოვა, მაშინ როდესაც თითო მანქანაზე  საშუალოდ  30 ტონა  იყო მოსალოდნელი, მან მნიშვნელოვნად გააუმჯობესა თავისი პროდუქტიულობა წლების განმავლობაში და მიაღწია მაქსიმუმს მიაღწია 1959 წელს, როდესაც შეაგროვა  210 ტონა ბამბას . ბამბის მოსავლის მაღალი პროდუქტიულობისთვის მას თავდაპირველად მიენიჭა ლენინის ორდენი 1959 წლის 14 დეკემბერს, მაგრამ მალე 1959 წლის 25 დეკემბერს ბრძანებულება გაუქმდა და  ლენინის ორდენი შეიცვალა სოციალისტური შრომის გმირის წოდებით . შემდეგ იგი დააწინაურეს ბრიგადის ოსტატის თანამდებობაზე კოლმეურნეობაში, სადაც მან დაიწყო ბამბის წარმოების ყველა სხვა ნაწილის მექანიზაცია. 1962 წელს იგი გახდა უმაღლესი საბჭოს დეპუტატი და ამ თანამდებობას იკავებდა 1974 წლამდე. 1967 წელს მან მიიღო ლენინის პრემია ოთხი რიგის ბამბის მოსავლის დანერგვაში შესრულებული წვლილისთვის. საბოლოოდ, 1978 წლის 20 თებერვალს, იგი გახდა სოციალისტური შრომის კიდევ ერთი ოქროს ვარსკვლავის მფლობელი მისი მიღწევებისთვის მშრომელთა კავშირის კონკურსში და ბამბის წარმოების გაზრდის გეგმების წარმატებით განხორციელებისთვის. მან განაგრძო მუშაობა კოლმეურნეობაში ბრიგადის ოსტატის თანამდებობაზე. მუშაობდა ჯანმრთელობის მდგომარეობის გაუარესებამდე, მაგრამ შემდეგ მუშაობა აღარ შეეძლო. მთელი თავისი ცხოვრების განმავლობაში ის განსაკუთრებით მხარს უჭერდა და ცდილობდა, რომ უფრო მეტ უზბეკ ქალს ემუშავა ბამბის მოსავლის მემანქანედ და ხშირად იყო გამოსახული უზბეკური გაზეთებში. იგი გარდაიცვალა 1983 წლის 21 სექტემბერს ხანგრძლივი ავადმყოფობის შემდეგ.  

 ჯილდოები 

 სოციალისტური შრომის გმირი (1959 წლის 25 დეკემბერი და 1978 წლის 20 თებერვალი)
 ლენინის სამი ორდენი (1959 წლის 25 დეკემბერი, 1975 წლის 14 თებერვალი და 1978 წლის 20 თებერვალი)
 შრომის წითელი დროშის ორდენი (1957 წლის 11 იანვარი)
 მედალი „გამორჩეული შრომისთვის“ (1965 წლის 1 მარტი)
 ლენინური პრემია (1967)

 ლიტერატურა 





 სქოლიო 

კატეგორია:შრომის წითელი დროშის ორდენის კავალრები
კატეგორია:სოციალისტური შრომის გმირები
კატეგორია:გარდაცვლილი 1983
კატეგორია:დაბადებული 1937
კატეგორია:უზბეკი კომუნისტები
კატეგორია:საბჭოთა ქალი პოლიტიკოსები